Diari Oficial de la Generalitat Valenciana


Sumari del DOGV 5851, del 17-09-2008 (2008/10768)

Informació pública de la sol·licitud d'autorització administrativa i reconeixement de la utilitat pública dels projectes d'instal·lacions d'emmagatzemament subterrani de gas natural Castor i les seues instal·lacions auxiliars en la província de Castelló, així com el seu estudi d'impacte ambiental, la concessió del domini públic maritimoterrestre per a les instal·lacions marines i l'autorització ambiental integrada de la planta d'operacions en terra de l'emmagatzemament subterrani de gas natural Castor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5851

Data del DOGV
:   17-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10730


Data del document
:   08-09-2008

Organisme emissor
:   Ministeri d'Administracions Públiques

Tipus de document
:   Informació Pública

Informació pública de la sol·licitud d'autorització administrativa i reconeixement de la utilitat pública dels projectes d'instal·lacions d'emmagatzemament subterrani de gas natural Castor i les seues instal·lacions auxiliars en la província de Castelló, així com el seu estudi d'impacte ambiental, la concessió del domini públic maritimoterrestre per a les instal·lacions marines i l'autorització ambiental integrada de la planta d'operacions en terra de l'emmagatzemament subterrani de gas natural Castor. [2008/10633]
Als efectes previstos en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, en relació amb els articles 17 de la Llei d'Expropiació Forçosa de 16 de desembre de 1954 i 56 del seu reglament (Decret de 26 d'abril de 1957), en el Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, la Llei 16/2002, d'1 de juliol, de Prevenció i Control Integrat de la Contaminació, i el Reial Decret 509/2007, de 20 d'abril, que la desplega, i la Llei 2/2006, de 5 de maig, de la Generalitat Valenciana, de Prevenció de la Contaminació i Qualitat Ambiental, així com per a l'atorgament, si és el cas, de la concessió per ocupació de domini públic maritimoterrestre regulada en l'article 74 de la Llei 22/1988, de Costes, i concordants del seu reglament, se sotmeten a informació pública els projectes d'instal·lacions les característiques dels quals s'assenyalen a continuació:
- Peticionari: ESCAL UGS, SL, amb domicili a l'efecte de notificacions a Madrid, carrer San Francisco de Sales, 38 (CP 28705).
- Objecte: Informació pública de la sol·licitud d'autorització administrativa i reconeixement, en concret, de la utilitat pública de l'emmagatzemament subterrani de gas natural Castor i les seues instal·lacions auxiliars, que comprenen els projectes següents: planta d'operacions en terra de l'emmagatzemament de gas natural Castor, gasoducte de l'emmagatzemament de gas natural Castor i plataforma marina de l'emmagatzemament de gas natural Castor, així com el seu estudi d'impacte ambiental i sol·licitud de l'autorització ambiental integrada de la planta d'operacions de l'emmagatzemament de gas natural Castor i sol·licitud de l'atorgament de la concessió per ocupació de domini públic maritimoterrestre.
- Òrgan competent per a resoldre: L'òrgan competent per a resoldre l'autorització administrativa i reconeixement, en concret, de la utilitat pública és la Direcció General de Política Energètica i Mines del Ministeri d'Indústria, Turisme i Comerç. L'òrgan competent per a resoldre la declaració d'impacte ambiental és la Direcció General de Qualitat i Avaluació Ambiental del Ministeri de Medi Ambient, Medi Rural i Marí. L'òrgan competent per a resoldre l'autorització ambiental integrada és la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge. L'òrgan competent per a resoldre la concessió per ocupació de domini públic maritimoterrestre és la Direcció General de Costes del Ministeri de Medi Ambient i Medi Rural i Marí.
- Descripció de les instal·lacions:
a) Planta d'operacions: Localitzada en terra, a aproximadament 8 km de la costa en la zona N del municipi de Vinaròs. Contindrà els equips necessaris per a una primera etapa de compressió del gas natural provinent de la RNG per a la seua injecció en el magatzem subterrani, així com els equips necessaris per a garantir les condicions d'entrega del gas natural exigides en la RNG.
b) Gasoducte: De 30 polzades de diàmetre nominal i 110 bar de pressió de disseny, d'acer al carboni API 5L per al transport de gas natural amb un trajecte marí de 21,6 km i un altre terrestre de 8,4 km. També s'instal·larà, junt amb el gasoducte, un sistema de fibra òptica per a facilitar les comunicacions, control d'instal·lacions i monitorització dels pous.
c) Plataforma marina: Constarà d'una plataforma de procés i una plataforma de pous unides entre si a través d'una passarel·la de 50 m, localitzada en el mar a aproximadament 21,6 km de la costa i sobre la vertical de l'estructura Castor. Contindrà instal·lacions per a una primera fase de tractament del gas natural a l'eixida del magatzem subterrani i, durant la injecció, una segona etapa de compressió per a introduir el gas en el magatzem.
- Pressupost total del projecte: 1.289,1 milions d'euros (mil dos-cents huitanta-nou milions cent mil euros).
El projecte inclou plans parcel·laris i la relació concreta i individualitzada dels béns i drets afectats.
- Afecció a finques de propietat privada:
L'afecció a finques de propietat privada derivada de la implantació de les instal·lacions terrestres, planta d'operacions i tram terrestre del gasoducte, es concreta en la manera següent:
U. Expropiació en ple domini dels terrenys sobre els quals ha de construir-se la planta d'operacions.
Dos. Per a les canalitzacions:
A) Imposició de servitud permanent de pas, en una franja de terreny de 4 metres, 2 a cada costat de l'eix, al llarg del gasoducte, per on discorrerà soterrada la canonada o canonades que es requerisquen per a la conducció del gas, i el cable de comunicacions. Esta servitud que s'establix estarà subjecta a les següents limitacions al domini:
1. Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos de tija alta a una distància inferior a dos (2) metres a comptar de l'eix de la canonada.
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions, a una distància inferior a huit (8) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
3. Lliure accés del personal i equips necessaris per a poder vigilar, mantindre, reparar o renovar les instal·lacions, amb pagament, si és el cas, dels danys que s'ocasionen.
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
B) Ocupació temporal dels terrenys necessaris per a l'execució de les obres d'instal·lació del gasoducte i que comprén una franja de terreny de 20 m d'ample, estesa al llarg de tot el gasoducte i distribuït en dos semifranges de 5 i 15 m, considerades respectivament al nord i sud del gasoducte. En esta zona es farà desaparéixer, temporalment, tots els obstacles i es realitzaran l'obres necessàries per a la instal·lació de la canalització i elements annexos. S'executaran els treballs i operacions necessàries a estos fins.
Cosa que es fa pública per a coneixement general i especialment dels propietaris de terrenys i la resta de titulars afectats pel projecte, la relació dels quals s'inserix al final d'este anunci, perquè puguen ser examinats l'avantprojecte administratiu-projectes d'instal·lacions de l'emmagatzemament subterrani de gas natural Castor, projecte bàsic per a la sol·licitud d'autorització ambiental integrada de la planta d'operacions en terra de l'emmagatzemament subterrani de gas natural Castor i l'estudi d'impacte ambiental, en esta Dependència de l'Àrea d'Indústria i Energia de la Subdelegació del Govern, sítia a Castelló de la Plana, plaça Mª Agustina, núm. 6 (CP 12161), en l'Ajuntament de Vinaròs, en el CIDAM (Centre d'Informació i Documentació Ambiental de la Comunitat Valenciana), carrer Francesc Cubells, 7, de València, i presentar, per quadruplicat, les al·legacions que consideren oportunes en el termini de 30 dies a partir del següent al de la inserció d'este anunci.
Castelló de la Plana, 8 de setembre de 2008.- El cap de la Dependència de l'Àrea d'Indústria i Energia: Estanislao Higueras Chaves.